**ELŐTERJESZTÉS**

**Szombathely Megyei Jogú Város Közgyűlésének**

**2022. július 19-i rendkívüli ülésére**

**Javaslat** **a Szombathely - Zanat kerékpárút kialakításával kapcsolatos döntés meghozatalára**

Szombathely Megyei Jogú Város Önkormányzata, mint kedvezményezett 2021. december 29-én kötött Támogatási Szerződést vissza nem térítendő támogatásra az Innovációs és Technológiai Minisztériummal (1011 Budapest, Fő utca 44-50.), mint támogató szervezettel a 1448/2021. (VII.7.) Korm. határozat alapján „Szombathely – Zanat kerékpárút” című projekt tárgyában.

A projekt keretén belül egyoldalú kétirányú kerékpárút valósul meg, a Szombathely, 86-87-es számú körforgalomtól kiindulva, a 86-os számú főúttal párhuzamos haladással elérve a Szombathely-Zanat városrészt. A kerékpárút építési tervvel egyidejűleg külön szakági tervek is készültek (közvilágítási, növénytelepítési, híd szakági, vasúti átvezetési és biztosítóberendezés szakági).

A kerékpárút kialakítására vonatkozó közbeszerzési eljárás keretén belül beérkezett legkedvezőbb ajánlati összeg: nettó 298.948.578 Ft + ÁFA, bruttó 379.664.694 Ft, amely a Támogatási Szerződés által a kivitelezésre biztosított támogatást bruttó 96.037.904 Ft-tal meghaladja.

Mivel Önkormányzatunk a projekt megvalósítása mellett elkötelezett, ezért javaslom, hogy a közbeszerzési eljárás lezárásához, a vállalkozási szerződés megkötéséhez szükséges bruttó 96.037.904 Ft-ot a Közgyűlés biztosítsa.

Kérem a Tisztelt Közgyűlést, hogy az előterjesztést megtárgyalni, a forrás biztosítására vonatkozó javaslatot elfogadni szíveskedjék.

Szombathely, 2022. július 13.

/: Dr. Nemény András :/

**Határozati javaslat**

**……../2022. (VII.19.) Kgy. sz. határozat**

Szombathely Megyei Jogú Város Közgyűlése támogatja „Szombathely-Zanat kerékpárút” című projekt megvalósítását, és jóváhagyja, hogy a kivitelezéséhez szükséges bruttó 96.037.904 Ft összegű fedezet a 2022. évi költségvetés terhére kerüljön biztosításra.

**Felelős:**  Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Stéger Gábor, a Közgazdasági és Adó Osztály vezetője

Kalmár Ervin, a Városüzemeltetési Osztály vezetője)

**Határidő:** a költségvetési rendelet következő módosítása